BJP बोली- इसके लिए लोग हमेशा मुख्यमंत्री से नफरत करेंगे
Meghalaya Chief Minister and National People's Party (NPP) Supremo Conrad K Sangma On PM Narendra Modi Rally  मेघालय CM के संगमा ने नहीं दी PM मोदी की रैली को इजाजत, BJP बोली- लोग हमेशा मुख्यमंत्री से नफरत करंगे
मेघालय सरकार ने तुरा में PM मोदी की चुनाव प्रचार रैली को परमिशन नहीं दी। यह रैली पीए संगमा स्पोर्ट्स कॉम्प्लैक्स में होने वाली थी। वेस्ट गारो हिल्स जिले में होने वाली रैली को परमिशन न देकर मेघालय सरकार BJP के निशाने पर आ गई है।
मंगलवार को मेघालय BJP ने बयान जारी किया कि इस फैसले के लिए लोग हमेशा मुख्यमंत्री से नफरत करेंगे।
मेघालय में डरा हुआ और असुरक्षित CM है- BJP
मेघालय BJP के प्रवक्ता बेर्नाड एन मारक ने मंगलवार को मुख्यमंत्री के संगमा को डरा हुआ और असुरक्षित CM कहा। मारक बोले- खेल एवं युवा मामले विभाग के डायरेक्टर ने डरे हुए के इशारे पर हमें पीए संगमा स्टेडियम में रैली की परमिशन नहीं दी। यह बहुत ही दुर्भाग्यपूर्ण और दुख की बात है कि एक प्रधानमंत्री को उसकी जनता से मिलने से रोक दिया गया।
BJP बोली- संगमा को हार के डर ने पागल कर दिया
मारक यहीं नहीं रुके, उन्होंने कहा कि संगमा को चुनाव हारने के डर ने पागल कर दिया है। गारो हिल्स के लोग इस फैसले के लिए संगमा से जीवनभर नफरत करेंगे। हालांकि नेशनल रूलिंग पार्टी NPP के राष्ट्रीय अध्यक्ष और CM संगमा ने BJP के इन आरोपों को खारिज कर दिया। उन्होंने कहा कि पीएम की रैली को रोकने में उनकी कोई भूमिका नहीं है।
संगमा बोले- मेरा इससे कोई लेना-देना नहीं
संगमा ने कहा, "चुनावी प्रचार रैली की परमिशन इलेक्शन कमीशन और जिला प्रशासन देता है। तभी पोल पैनल को निर्देश भेज गए थे। सभी अनुमति चुनाव आयोग से मिलती हैं। इसी के आधार पर जिला प्रशासन एक्शन लेता है। इसलिए न तो NPP का, न मेरा इससे कोई लेना-देना है। हमें इस मुद्दे में घसीटना गलत है। यहां तक कि मुझे भी कई जगह रैली की अनुमति नहीं मिली।"
भीड़ से प्रकृति को नुकसान होगा, शायद इसलिए परमिशन नहीं मिली- CM
BJP की रैली को परमिशन नहीं मिलने की वजह के सवाल पर CM संगमा ने कहा- ये सच है कि जब पीएम मोदी का कोई प्रोग्राम होता है तो बड़ी तादाद में लोग उन्हें सुनने के लिए आते हैं। इसलिए मुझे लगता है कि जिला प्रशासन ने यह महसूस किया हो कि बड़ी संख्या लोगों के जुड़ने से प्रकृति को नुकसान हो सकता है।
मेघालय विधानसभा: सीटें- 60, बहुमत- 31
मेघालय में 2018 में 59 सीटों पर चुनाव हुए थे। कांग्रेस ने सबसे ज्यादा 21 सीटें जीती थीं। BJP को यहां महज 2 सीटें ही मिल सकी थीं। नेशनल पीपुल्स पार्टी (एनपीईपी) को 19 सीटें मिली थीं। इसने पीडीएफ और एचएसपीडीपी के साथ मिलकर सरकार बनाई। इन्होंने मेघालय डेमोक्रेटिक अलायंस (एमडीए) बनाया।
यहां पिछले तीन महीनों से पार्टियां चुनावी मोड में हैं। कांग्रेस ने 40 और NPP ने 58 उम्मीदवारों की लिस्ट पहले ही जारी कर दी है।
मेघालय से जुड़ी ये खबरें भी पढ़ें...
मेघालय BJP चीफ बोले- मैं बीफ खाता हूं
मेघालय में BJP के प्रदेशाध्यक्ष अर्नेस्ट मावरी ने कहा है कि वे बीफ खाते हैं और इससे उनकी पार्टी को कोई दिक्कत नहीं है। मेघालय और नगालैंड में 27 फरवरी को वोटिंग होनी है। इससे हफ्तेभर पहले मावरी ने न्यूज एजेंसी IANS को दिए इंटरव्यू में NPP से गठबंधन, गो मांस बैन और CAA जैसे मुद्दों पर बात की। इसी दौरान उन्होंने यह बयान दिया। पढ़ें पूरी खबर...
मेघालय में EVM से जुड़ा फर्जी वीडियो वायरल
मेघालय में EVM को लेकर गलत जानकारी शेयर करने के आरोप में एक व्यक्ति को अरेस्ट किया गया है। इस बात की जानकारी चीफ इलेक्टोरल ऑफिसर ने दी है। आर संगमा नाम के व्यक्ति ने 16 फरवरी को EVM का एक वीडियो सोशल मीडिया में शेयर किया था, जिसमें दावा किया जा रहा था कि किसी भी बटन को दबाने पर सभी वोट भाजपा को जा रहे हैं। पढ़ें पूरी खबर...